钦定古今图书集成/理学汇编/字学典/第078卷 > 王氏法书苑 > 《跋乐毅论》前人
## 钦定古今图书集成/理学汇编/字学典/第078卷 > 王氏法书苑 > 《跋乐毅论》前人

右晋《乐毅论》，石在故高绅学士家。绅死，家人初不知
惜，好事者往往就阅，或模传其本，其家遂秘藏之，渐
为难得。后其子弟以其石质钱于富人，而富人家失
火，遂焚其石。今无复有本矣，益为可惜也。后有。〈集本有此
二字〉“甚妙”二字，吾亡友圣俞书也。论与《文选》所载，时时
不同。考其文理，此本为是。惜其不完也。